

Pályázati felhívás PMJV Egyesített Egészségügyi Intézmények

· Pécs, Lánc u. 12. 
[bookmark: _GoBack]       rendelőintézetben található 22,60 m2 alapterületű helyiség üzemeltetésére 
nyilvános pályázatot hirdet
 
1.)   Pályázati felhívás tárgya
A Kiíró nyilvános pályázatot hirdet a Pécs, Lánc u. 12. szám alatt található 22,60 m2 alapterületű helyiség üzemeltetésére határozatlan idejű bérleti szerződés keretében, azzal, hogy a szerződés hatályba lépésétől számított hat hónapig a szerződés rendes felmondással nem szüntethető meg.
A helyiség bérbe vehető üzlethelyiség céljára, ami az intézménybe látogató betegek, valamint az intézményben dolgozó személyi állomány kiszolgálására szolgál.
 Jelenleg a helyiségben gyógyászati segédeszközök árusítása történik.
 A helyiséget üzemeltetni:
· a jelenlegi profil megtartása mellett, 
· vagy az intézmény, járóbeteg szakellátási feladataival nem összeférhetetlen tevékenység végzésére lehetséges, 
· továbbá tevékenységi köre nem irányulhat büfé üzemeltetésére, illetve orvosi eszköz, ortopéd lábbeli gyártására, forgalmazására.
Az üzemeltetésre felajánlott helyiség forgalmát befolyásoló tényezők:
Pécs, Lánc u. 12. (22,60 m2)
körülbelül 100 fős állandó állomány dolgozik,
átlagos napi betegforgalom: 700-800 fő/nap
szakrendelések:
· Belgyógyászat-Immunológia
· Bőr- és Nemibeteg ellátás
· Fül-orr-gégészet
· Laboratórium 
· Nőgyógyászat
· Reumatológia
· Röntgen- ultrahang diagnosztika
· Sebészet-Traumatológia
· Tüdőgondozás és szűrés
· Urológia
· Felnőtt, valamint gyermek háziorvosok
· Fogászati rendelés

2.)   A helyiség megajánlott minimum bérleti díja: 

Pécs, Lánc u. 12. (22,60 m2)
bruttó összege 300.000,- Ft/hó

Az ingatlan bérleti díja az általános forgalmi adóról szóló 2007. évi CXXVII. törvény 86. (1) bekezdés l) pontja alapján mentes az általános forgalmi adó kötelezettség alól.

3.) Adminisztratív adatok
	Ajánlattételi határidő:
	2026. augusztus 17. 09:00 óráig beérkezéssel

	Ajánlattételi módja
	Postai úton vagy személyes leadással lehet beadni: 7633 Pécs, Dr. Veress E. u. 2. (IV. emelet, IKTATÓ)

	A szerződéskötés tervezett időpontja:
	2026. szeptember 15.



4.) A pályázati dokumentáció tartalma
A Pályázónak a pályázata részeként be kell nyújtania
· A helyiségben tervezett tevékenységi kör, értékesíteni kívánt termékek leírását;
· Céginformációs adatlapot (1. számú melléklet);
· Gazdasági társaság esetén a 30 napnál nem régebbi cégkivonatot;
· Egyéni vállalkozó esetén az egyéni vállalkozói igazolvány másolatát vagy a hatósági nyilvántartási adatainak igazolására kiállított okiratot, és a részére kiállított – bejegyzés mentes – hatósági erkölcsi bizonyítvány másolatát;
· Nyilatkozatot, hogy a pályázó a tevékenységi körét nem függesztette fel, vagy tevékenységét nem függesztették fel;
· Ha a pályázó nem szerepel az adózás rendjéről szóló törvény szerinti köztartozásmentes adózói adatbázisban, akkor nyilatkozatot arról, hogy a pályázónak lejárt köztartozása nincs, valamint a pályázó cég csőd-, vagy felszámolási eljárás, végelszámolás, önkormányzati adósságrendezési eljárás alatt nem áll;
· Nyilatkozatot arról, hogy a pályázó gazdasági, ill. szakmai tevékenységével kapcsolatban jogerős bírósági ítéletben megállapított bűncselekményt nem követett el;
· Ajánlati nyilatkozat (2. számú melléklet).

5.) A pályázókra vonatkozó követelmények:
Pályázhatnak:
a) jogi személyiségű gazdasági társaságok, illetve
b) egyéni vállalkozók.


6.) Bírálati szempontok:
a) A legmagasabb összegben megajánlott bérleti díj
b) Kiegészítő szolgáltatások nyújtása- opcionális
7.) Bírálat, szerződés és szerződéskötés:
A 2026. augusztus 17. 09:00 óráig beérkezett pályázatok bírálatának kezdő időpontja: 2026. augusztus 18. 10:00, szerződéskötés tervezett időpontja: 2026. szeptember 15.
8.) Bérletre vonatkozó fontosabb feltételek
A pályázó vállalja, hogy a bérleti díjon felül közüzemi szolgáltatások (áram, víz-csatorna díj, hulladék, stb) díját megosztás alapján fizeti meg, melyet a bérbeadó számláz tovább.
A nyertes pályázó vállalja, hogy a helyiség üzemeltetéshez, a szolgáltatás nyújtáshoz valamennyi szükséges hatósági engedélyt beszerzi, azokat bemutatja, valamint az üzemeltetéshez szükséges feltételek biztosítása a nyertes pályázó feladata és költsége.
A nyertes pályázó vállalja, hogy amennyiben tevékenységéhez szükséges, felelősségbiztosítást köt a tevékenységére, a szerződés hatálya alatt fenntartja, vagy a meglévő biztosítását erre a tevékenységre is kiterjeszti
Az ingatlanrész megtekintett állapotban kerül átadásra. A bérlemény üzemeltetéséhez szükséges berendezéseket és felszereléseket saját költségén a nyertes pályázó köteles biztosítani, mely ráfordítás a bérleti díjba nem számítható be. 
A bérleti díj és az üzemeltetési díj havonta kerül kiszámlázásra. Fizetés átutalással történik, a számlán meghatározott fizetési határidőig. A bérleti díj a KSH által közzétett fogyasztói árindex mértéknek megfelelően emelkedik. 
A pályázatról információ kérhető: 70 675-3463
          


Pécs, 2026. július 14.










1.sz. melléklet
ADATLAP
PMJV Egyesített Egészségügyi Intézmények, Pécs, Lánc u. 12. (22,60 m2) rendelőintézetben található helyiség üzemeltetésére beadandó pályázati anyaghoz. 

Ajánlattevő neve:……………………………………………………………………………......
Ajánlattevő címe (székhelye):………………………………… ……………………………...
Ajánlattevő adószáma:………………………………………………………………………..
Ajánlattevő cégjegyzékszáma:………………………………………………………………….
Ajánlattevő bankszámlaszáma:…………………………………………………………………
Képviselő neve:…………………………………………………………………………………
Képviselő beosztása:………………………………………………………………………….
Kapcsolattartó neve:……………………………………………………………………………
Kapcsolattartó elérhetőségei:…………………………………………………….......................
Ajánlattevő tevékenységi köre:……………………………………………………………….
Alkalmazásában álló dolgozói létszám:…………………………………………………….fő
Ajánlott bruttó bérleti díj (Ft/hó):	…………………………………………………………

Kelt.: …………………2026 év……………hó…….nap

								………........………………………
								     ajánlattevő cégszerű aláírása





2. sz. melléklet 
AJÁNLATI NYILATKOZAT


Alulírott,…..…………………………………, mint a ……………….………………………, (ajánlattevő neve) képviselője, a ……………. nagyságú ………… terület határozatlan időre szóló bérletére az alábbi ajánlatot teszem: 
A megajánlott bérleti díj bruttó ………………………. Ft / hó, azaz bruttó ………………………... forint / hó. (számmal és betűvel is kiírva). Továbbá nyilatkozom, hogy a bérleményre eső, közvetlen elszámolású rezsi és közüzemi költségeket megfizetem.  (Amennyiben a számmal és betűvel kiírt összeg nem egyezik, úgy a betűvel kiírt összeg kerül figyelembe vételre és értékelésre.) 

Ezúttal nyilatkozom arról, hogy pályázatom nyertessége esetén az ajánlatomnak megfelelő díjat, valamint a kaució összegét a pályázati kiírásban és a megkötendő szerződésben foglaltak szerint fizetem meg az OTP vezetett 11731001-15478005-00000000 számú bankszámlaszámra.



Kelt: ……………………………….. 

Pécs Megyei Jogú Város Egyesített Egészségügyi Intézmények
7633 Pécs, Dr. Veress Endre u. 2.   I   Tel.: (72) 523-500   I   Fax: (72) 523-526   I   eeipecs@eeipecs.hu   www.eeipecs.hu

